Source: https://www.zakonypreludi.sk/zz/1961-70
Timestamp: 2020-01-17 15:41:42+00:00

Document:
70/1961 Zb. Vyhláška ministra financií a hlavného arbitra Československej socialistickej republiky, ktorou sa me... | Aktuálne znenie
70/1961 Zb.
Vyhláška č. 70/1961 Zb.Vyhláška ministra financií a hlavného arbitra Československej socialistickej republiky, ktorou sa mení vyhláška o hmotných podnetoch na zvýšenie efektívnosti investičnej výstavby
ministra financií a hlavného arbitra Československej socialistickej republiky
ktorou sa mení vyhláška o hmotných podnetoch na zvýšenie efektívnosti investičnej výstavby
Minister financií podľa § 11 ods. 2 zákona č. 83/1958 Zb. o úprave finančného plánovania a finančného hospodárenia národných podnikov ostatných hospodárskych organizácií štátneho socialistického sektora, a podľa § 20 ods. 1 písm. a) zákona č. 8/1959 Zb., ktorým sa ustanovujú základné pravidlá o štátnom rozpočte a o hospodárení s rozpočtovými prostriedkami, a hlavný arbiter Československej socialistickej republiky podľa § 190 ods. 1 zákona č. 69/1958 Zb. o hospodárskych vzťahoch medzi socialistickými organizáciami, ustanovujú:
Ustanovenie § 15 vyhlášky č. 179/1959 Ú. l. ( Ú. v. ) o hmotných podnetoch na zvýšenie efektívnosti investičnej výstavby sa mení a znie takto:
„(1) Nárok na zaplatenie prirážok podľa § 13 vzniká prevzatím dokončených prác (stavieb) alebo ich samostatnej časti investorom na základe zistenia, že zamýšľané úspory sa skutočne dosiahli, alebo že k prevzatiu pred dohodnutým časom plnenia [§ 13 písm. c)] skutočne došlo, a pokiaľ ide o zlepšenie iných kvalitatívnych technickohospodárskych ukazovateľov, že sa dosiahnu.
(2) Investor je však povinný, ak ho o to dodávateľ požiada ešte v priebehu vykonávania prác, vyplatiť mu ako preddavok 30% predpokladanej prirážky, ak preukáže dodávateľ, že podmienky pre jej priznanie sa splnia.
(3) Právo na prirážku sa musí uviesť v zápisnici o prevzatí.“*)
Táto vyhláška nadobúda účinnosť 15. júlom 1961.
*) § 167 ods. 2 zákona č. 69/1958 Zb. o hospodárskych vzťahoch medzi socialistickými organizáciami.

References: § 11
 § 20
 § 190
 § 15
 § 13
 § 167